Татарстан Республикасы Чирмешән муниципаль районы

**“Безнең авыл” тексты**

**буенча эш.**

1 нче Чирмешән урта гомуми белем

мәктәбенең татар теле һәм әдәбияты укытучысы

**Сөләйманова Әлфинур Вагиз кызының**

3 нче а сыйныфында үткәрелгән дәрес эшкәртмәсе.

2013 нче ел

**Максатлар:**

1. Авыл темасына караган лексиканы өйрәнүне дәвам итү, авыл турында

сөйли белү күнекмәләрен камилләштерү;

2. Укучының сәнгатьле һәм җанлы сөйләм телләрен үстерү, уйлау, фикер-

ләү сәләтен ныгыту өстендә эшләү;

3. Укучыларда туган авылына карата мәхәббәт хисләре тәрбияләү.

**Җиһазлау:**

Дәреслек, сүзлекләр, интерактив такта, презентация.

**Дәреснең методы:** әңгәмә.

**Технология:**

Коммуникатив, информацион- компьютер технологиясе.

**Дәрес барышы.**

**I. Оештыру вакыты.**

- Исәнмесез, укучылар. Хәерле иртә! Утырыгыз.

-Бүген сыйныфта кем дежур? (дежур укучы белән әңгәмә кору).

**II. Актуальләштерү.**

-Безгә ярдәмгә әкият геройлары да килде. Алар сезгә биремне үтәгәндә көч биреп торырлар.

***1. Фонетик күнегү.*** (1-8 нче слайд)

*Авыл, бакча, ямь- яшел, янында, йорт, бәрәңге, яшелчә*

(сүзләрне бергәләп кабатлау, тәрҗемә итү).

-Укучылар, үзегезнең җавапларыгыз өчен билгеләр куегыз. ***Үзбәя.***

(Укучылар эшләгән һәр бирем өчен үзләренә карандаш белән билге куячаклар. Критерияләр билгеле).

***2.*** Үткән дәрестә без сезнең белән яңа бер текст укыдык, тәрҗемә иттек. Әйдәгез әле, текстның эчтәлеген искә төшереп алабыз . ( сорауларга җавап бирү).

-Без укыган текстның исеме ничек? (“Безнең авыл”)

-Без кайда яшибез? (Авылда яшибез)

-Без шәһәрдә яшибезме? (Юк, без авылда яшибез)

-Авылда ничә урам бар? (Авылда бер генә урам бар)

- Авылда бер генә ураммы ? (Әйе, авылда бер генә урам)

-Йортлар нинди? (Йортлар матур)

- Йорт янында нәрсә бар? (Йорт янында бакча бар)

-Бакчада нәрсәләр үсә? (Анда алмагачлар, чияләр һ.б. агачлар үсә)

-Авылда мәктәп бармы? (Әйе, авылда мәктәп бар)

-Мәктәп артында нинди бакча бар? (Яшелчә һәм бәрәңге бакчалары бар)

-Спорт мәйданчыгы кайда? (Мәктәпнең бер ягында)

-Анда балалар нишлиләр? (Тәнәфестә уйныйлар). ***Үзбәя.***

**III. Төп өлеш.**

***1***. –Хәзер, укучылар, мин сезгә җөмләләр тәкъдим итәм, әмма бу җөмләләр төгәлләнмәгән. Сезгә аларның азагын әйтергә кирәк булачак.

***Җөмләләр:***

1.Һәр йорт янында (бакча) (10-11 нче слайд)

2. Йортлар артында (бәрәңге һәм яшелчә бакчалары). (12-13 нче слайд)

3. Мәктәп алдында (җиләк- җимеш агачлары, чәчәкләр үсә). (14-15 нче слайд)

4. Мәктәпнең бер ягында (спорт мәйданчыгы бар). (16-17 нче слайд)

***Үзбәя.***

***2. Физминутка.***

***3.* Раслау җөмләләрнең тиешлесен сайлап алырга.**

-Укучылар, мин сезгә җөмләләр укыйм. Әгәр сез җөмлә дөрес төзелгән дип уйлыйсыз икән, эш дәфтәрләрегезгә җөмләнең санын язып куясыз. Соңыннан җаваплырыгызны минем җаваплар белән чагыштырып тикшерербез (18 нче слайд)

1) -Безнең авылда ике урам бар.

2) -Безнең авылда бер урам бар.

3) -Һәр йорт алдында бакча бар.

4) -Һәр йорт алдында бакча юк.

5) -Бакчада алмагачлар һәм башка агачлар үсә, чия үсми.

6) -Бакчада алмагачлар һәм башка агачлар үсә, чия үсә. ***Үзбәя.***

***4. Диалог төзү. Парларда эш.***

- Без сезнең белән дәреслектә бирелгән текст буенча эшләдек. Ә хәзер үзебез яши торган авыл турында сөйләшеп алыйк. Моның өчен мин сезгә сүзләр тәкъдим итәм. Сез шул сүзләрне кулланып диалог төзегез.

Сүзләр: минем исемем, Чирмешән авылында, кайда яшисең, исәнме. (19 нчы слайд)

(Һәр парның җавабын ишетер өчен, сүзләр азрак бирелә). ***Үзбәя.***

***5.*** –Әйе, укучылар, без Чирмешән авылында яшибез. Чирмешән нинди авыл? (Укучыларның җаваплары тыңлана).

-Чынлап та, Чирмешәнебез матур, зур. Мин сезне авыл буйлап сәяхәткә чакырам. Барабызмы? ( Чирмешәннең йортлары, биналары ,табигате сурәтләнгән рәсемнәрдән төзелгән презентация тәкъдим ителә).

**IV. Йомгаклау.**

***1. - Дәрестә без нәрсәләрне искә төшердек?***

- Авыл турында текстны искә төшердек, эчтәлеген ныгыттык, өйрәнгән сүзләрне кулланып үзара сөйләшергә өйрәндек.

***2. Үзбәя.*** Укучылар куеп барган билгеләреннән чыгып, гомумиләштереп үзләренә билге куялар.

- Укучылар, бүген дәрестә бик тырышып эшләдегез. Җавапларыгыз өчен билгеләр куегыз.

Һәр укучы куеп барган билгеләрен карап, бер уртак билге куя.

- Үзегезнең билгегезне әйтеп, көндәлекләрегезгә куегыз. (Укытучы үзенең фикерен әйтеп, дәлилләп, укучы куйган билгене төзәтергә мөмкин).

**V. Өйгә эш.** (20 нче слайд)

1. “Безнең авыл” текстының эчтәлеген сөйләргә өйрәнергә.

2. Чирмешән авылын чагылдырган рәсем ясап килергә.

3. Чирмешән авылы турында хикәя төзеп килергә.